เรื่องร้องเรียน: อยากทราบถึงมาตรฐานในการเทขยายพื้นที่ถนนค่ะ เนื่องจากผ่านทางนี้ทุกวัน จึงอยากทราบถึงความแข็งแกร่งของถนนที่ขยายไป ว่าสามารถรับน้ำหนักของรถที่วิ่งผ่านสัญจรไปได้มากประมาณไหน เนื่องจากเห็นว่ามีการอัดส่วนพื้นที่ขยายแบบง่ายๆ และการทำก็มีความแอ่นไปมา ไม่แน่ใจว่าได้ระดับและมีการมาส่องกล้องวัดระดับถนนด้วยรึเปล่าค่ะ
การดำเนินการของเจ้าหน้าที่: งานขยายไหล่ทางมีการทำงานตามมาตรฐานกรมทางหลวงในการควบคุมการก่อสร้างในการลงวัสดุโครงสร้างชั้นทางในแต่ละชั้นนั้นควบคุมความหนาแต่ละชั้นไม่เกิน 200 มิลลิเมตรเป็นชั้นๆ โดยเมื่อก่อสร้างชั้นแรกจนได้ความยาวพอเหมาะสมที่จะก่อสร้างชั้นถัดไปจะมีการทดสอบความหนาแน่นของการบดทับ หากผลการทดสอบเป็นตามข้อกำหนด ก็จะให้ดำเนินการก่อสร้างในชั้นถัดไปได้ ซึ่งเริ่มตั้งแต่ - งานทรายถมคันทาง  - งานรองพื้นทางวัสดุมวลรวม - งานพื้นทางหินคลุก และมีการตรวจสอบค่าระดับและทดสอบความหนาแน่นของการบดทับ ในสนามและออกค่าผลทดสอบแต่ละชั้น  ทั้งนี้ปัจุจุบันในชั้นหินคลุกที่ลงนั้นยังไม่ได้ตัดเกรดและทดสอบความหนาแน่นเพียงแต่ลงไว้เพื่อเป็นการป้องกันอุบัติเหตุเนื่องจากระดับผิวจราจรมีความต่างกันมากป้องกันรถอาจเสียหลักตกลงไปได้และเพื่อให้เครื่องจักรของโครงการเข้าทำงานได้สะดวกในส่วนของงานทางเท้าที่กำลังดำเนินการอยู่
ความเห็นของผู้แจ้ง: ขอบคุณมากๆเลยค่ะ สำหรับคำอธิบายที่เข้าใจได้ดี 😊
พื้นที่: แขวงสะพานสูง เขตสะพานสูง กรุงเทพมหานคร